b"\n_START_ARTICLE_\nMao Asada\n_START_SECTION_\nKarriere\n_START_PARAGRAPH_\nMao Asada begyndte at g\xc3\xa5 til kunstsk\xc3\xb8jtel\xc3\xb8b i 1995._NEWLINE_Som 12\xe2\x80\x93\xc3\xa5rig vandt hun de japanske nationale novicemesterskaber. I s\xc3\xa6son 2003\xe2\x80\x9304 forsvarede hun sin novicetitel, og samme for\xc3\xa5r gjorde hun sin internationale konkurrencedebut (som novice)._NEWLINE_Den f\xc3\xb8lgende s\xc3\xa6son 2004\xe2\x80\x9305 gjorde hun sin internationale juniordebut, hvor hun vandt alle sine konkurrencer. Ved Junior Grand Prix Finalen blev hun den f\xc3\xb8rste kvinde til en triple axel i en international juniorkonkurrence. Hun blev ogs\xc3\xa5 den f\xc3\xb8rste kvinde til at lande en triple axel ved Junior VM._NEWLINE_I s\xc3\xa6son 2005\xe2\x80\x9306 gjorde hun sin seniordebut ved Grand Prix turneringerne. Hun vandt Grand Prix Finalen og tog s\xc3\xb8lv ved de japanske nationale mesterskaber, men hun kunne pga. sin alder ikke deltage ved Vinter-OL 2006 i Torino. Ved Junior VM 2006 blev hun den f\xc3\xb8rste kvinde til at lande en triple axel i det korte program ved en international konkurrence. Samlet tog hun s\xc3\xb8lv efter Yuna Kim's guld._NEWLINE_S\xc3\xa6son 2006\xe2\x80\x9307 vandt hun sin f\xc3\xb8rste nationale seniortitel. Ved VM 2007 i Tokyo tog hun s\xc3\xb8lv efter landsmand Miki Ando. Den n\xc3\xa6ste s\xc3\xa6son 2007\xe2\x80\x9308 vandt hun to ISU mesterskaber; dette var b\xc3\xa5de hendes f\xc3\xb8rste Fire Kontinents- og VM-titel._NEWLINE_Ved Vinter-OL 2010 i Vancouver landede Asada en triple axel i det korte program og to i det lange. Hun blev dermed den f\xc3\xb8rste kvinde til at lande tre triple axeler i \xc3\xa9n konkurrence, og denne bedrift gav hende en plads i Guinness Rekordbog. Hun tog s\xc3\xb8lv efter Yuna Kim. Asada kunne dog tage sin anden VM-titel den f\xc3\xb8lgende m\xc3\xa5ned i Torino._NEWLINE_Det blev til 6. pladser ved de to n\xc3\xa6ste verdensmesterskaber, men Asada er indtil videre ubesejret i s\xc3\xa6son 2012\xe2\x80\x9313."